pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดสธ. เผยประชาชนได้ใช้ประโยชน์เครื่องมือแพทย์ที่จำเป็น 412 รายการ โครงการ “ก้าวคนละก้าว”
วันพฤหัสบดีที่ 27 กันยายน 2561
ปลัดสธ. เผยประชาชนได้ใช้ประโยชน์เครื่องมือแพทย์ที่จําเป็น 412 รายการ โครงการ “ก้าวคนละก้าว”
ปลัดกระทรวงสาธารณสุข เผยประชาชนได้ใช้ประโยชน์เครื่องมือแพทย์ที่จําเป็น 412 รายการ จากการร่วมบริจาคเงินของประชาชนทั่วประเทศ ในโครงการก้าวคนละก้าว เพื่อ 11 โรงพยาบาลทั่วประเทศ ของคุณตูน บอดี้สแลม
ปลัดสธ. เผยประชาชนได้ใช้ประโยชน์เครื่องมือแพทย์ที่จําเป็น 412 รายการ โครงการ “ก้าวคนละก้าว”
ปลัดกระทรวงสาธารณสุข เผยประชาชนได้ใช้ประโยชน์เครื่องมือแพทย์ที่จําเป็น 412 รายการ จากการร่วมบริจาคเงินของประชาชนทั่วประเทศ ในโครงการก้าวคนละก้าว เพื่อ 11 โรงพยาบาลทั่วประเทศ ของคุณตูน บอดี้สแลม
วันนี้ (27 กันยายน 2561) นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ความคืบหน้าการดําเนินงานจัดหาเครื่องมือแพทย์ ในโครงการก้าวคนละก้าว เพื่อ 11 โรงพยาบาลทั่วประเทศ ของทีมงานคุณอาทิวราห์ คงมาลัย (ตูน บอดี้สแลม) ซึ่งมาจากจิตศรัทธาของประชาชนทั่วประเทศร่วมบริจาคเงิน โดยมอบให้โรงพยาบาลศูนย์ 10 แห่ง ในสังกัดกระทรวงสาธารณสุข จํานวนทั้งสิ้น 1,079 ล้านบาท ว่า กระทรวงสาธารณสุข ได้เร่งรัดดําเนินการให้โรงพยาบาลศูนย์ทั้ง 10 แห่ง จัดซื้อเครื่องมือแพทย์ที่มีความจําเป็นในการให้บริการประชาชน โดยกําหนดนโยบายให้มีการดําเนินการจัดซื้ออย่างโปร่งใส ตรวจสอบได้ ตามระเบียบกระทรวงสาธารณสุข ว่าด้วยเงินบริจาคของหน่วยบริการ เพื่อให้มีการใช้เงินบริจาคอย่างมีประสิทธิภาพสูงสุด และตรงตามวัตถุประสงค์ของผู้บริจาคเงิน
นายแพทย์เจษฎากล่าวต่อว่า ได้รับรายงานจากนายแพทย์ธานินทร์ สีวราภรณ์สกุล อดีตประธานชมรมโรงพยาบาลศูนย์ โรงพยาบาลทั่วไป ในฐานะประธานคณะกรรมการพิจารณาคําขอครุภัณฑ์โครงการก้าวคนละก้าว ฯ ว่า จัดหาเครื่องมือแพทย์ที่จําเป็นและขาดแคลนในการบริการประชาชนได้จํานวนมากถึง 412 รายการ เช่น เครื่องจําลองการรักษาด้วยคอมพิวเตอร์ (CT Simulation) สําหรับรักษาผู้ป่วยโรคมะเร็ง, เครื่องสวนหัวใจ สําหรับรักษาผู้ป่วยโรคเส้นหัวใจตีบ,เครื่องมือแพทย์และห้องผ่าตัดหัวใจ, ระบบสั่งการการแพทย์ฉุกเฉินทางไกลในรถพยาบาลพร้อมเครื่องกระตุกหัวใจและเครื่องติดตามสัญญาณชีพ (Telemedicine) หรือเครื่องช่วยหายใจ เป็นต้น ขณะนี้ ประชาชนได้ใช้ประโยชน์จากเครื่องมือแพทย์แล้ว โดยโรงพยาบาลศูนย์ได้รับมอบเครื่องมือแพทย์แล้ว 48 รายการ คิดเป็นมูลค่าเงินเกือบ 10% ของเงินบริจาคทั้งหมด อยู่ระหว่างส่งของ 178 รายการ คิดเป็นมูลค่าเงินประมาณ 44% รอลงนามในสัญญาซื้อขาย 86 รายการ คิดเป็นมูลค่าเงินประมาณ 27% และที่เหลืออีก 110 รายการ (20%) อยู่ในขั้นตอนการจัดซื้อ คาดว่าทั้งหมดจะดําเนินการเรียบร้อยภายในเดือนธันวาคม 2561
ทั้งนี้ ทางกระทรวงสาธารณสุขขอขอบคุณประชาชนทุกคนที่ร่วมกันทําบุญบริจาคเงินเพื่อจัดหาเครื่องมือแพทย์ให้โรงพยาบาลศูนย์ 10 แห่ง และขอขอบคุณคุณอาทิวราห์ คงมาลัยพร้อมทีมงานทุกคนมา ณ โอกาสนี้
*********************************** 27 กันยายน 2561
รัฐบาลไทย-ข่าวทำเนียบรัฐบาล-นายกรัฐมนตรีย้ำ รัฐบาลห่วงใยสุขภาพประชาชน เน้นทุกหน่วยงานร่วมมือกันปฏิบัติตามแผนที่กำหนด เพื่อแก้ไขปัญหาฝุ่น PM 2.5
วันศุกร์ที่ 24 มกราคม 2563
นายกรัฐมนตรีย้ํา รัฐบาลห่วงใยสุขภาพประชาชน เน้นทุกหน่วยงานร่วมมือกันปฏิบัติตามแผนที่กําหนด เพื่อแก้ไขปัญหาฝุ่น PM 2.5
นายกรัฐมนตรีย้ํา รัฐบาลห่วงใยสุขภาพประชาชน เน้นทุกหน่วยงานร่วมมือกันปฏิบัติตามแผนที่กําหนด เพื่อแก้ไขปัญหาฝุ่น PM 2.5
วันนี้ (24 มกราคม 2563) เวลา 15.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมพูดคุยกับนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ตัวแทนเด็ก เกษตรกร และผู้ประกอบการสตาร์ทอัพ เพื่อรับฟังปัญหาและแนวคิดของประชาชนต่อการรับมือกับปัญหาฝุ่นละอองขนาดเล็ก PM 2.5 เกินค่ามาตรฐาน ในรายการ Government Weekly สรุปประเด็น ดังนี้
ในช่วงแรก นายกรัฐมนตรีกล่าวถึงปัญหาฝุ่นจิ๋ว หรือ PM 2.5 ที่เกินมาตรฐาน โดยสาเหตุหลักของการเกิด PM 2.5 คือ การขนส่งทางถนน ภาคอุตสาหกรรม การเผาในที่โล่ง และครัวเรือน ซึ่งส่งผลกระทบต่อประชาชนในหลายพื้นที่ โดยเฉพาะเด็กและผู้สูงอายุ ทั้งในพื้นที่กรุงเทพมหานครและปริมณฑล และพื้นที่ต่างจังหวัด ดังนั้นจึงต้องร่วมมือกันแก้ไขปัญหาอย่างเป็นขั้นตอน รวมถึงการใช้กฎหมายที่จะสามารถบังคับใช้ได้เพื่อช่วยลดปัญหาฝุ่นละออง โดยไม่ส่งผลกระทบต่อประชาชน
นายกรัฐมนตรีกล่าวต่อไปว่า ที่ผ่านมาทุกหน่วยงานได้ทําตามหน้าที่ตามแผนปฏิบัติการที่เคยกําหนดไว้ ตั้งแต่ระดับฝุ่นน้อยไปจนถึงมาก ซึ่งแผนปฏิบัติการขับเคลื่อนวาระแห่งชาติ การแก้ไขปัญหามลพิษด้านฝุ่นละอองมี 3 มาตรการ คือ มาตรการที่ 1 ระยะเร่งด่วนและวิกฤต เพิ่มประสิทธิภาพการบริหารจัดการเชิงพื้นที่ มาตรการที่ 2 ระยะสั้น ป้องกันและลดการเกิดมลพิษที่แหล่งกําเนิด และมาตรการที่ 3 ระยะสั้นและระยะยาว เพิ่มประสิทธิภาพการบริหารจัดการมลพิษ โดยมาตรการเร่งด่วนเชิงพื้นที่ แบ่งเป็น 4 ระดับ คือ ระดับที่ 1 PM 2.5 มีค่า 0-50 ไมโครกรัมต่อลูกบาศก์เมตร หน่วยงานดําเนินภารกิจตามสภาวะปกติ ระดับที่ 2 PM 2.5 มีค่าระหว่าง 51-75 ไมโครกรัมต่อลูกบาศก์เมตร หน่วยงานดําเนินมาตรการให้เข้มงวดขึ้น ระดับที่ 3 PM 2.5 มีค่าระหว่าง 76-100 ไมโครกรัมต่อลูกบาศก์เมตร ให้ผู้ว่าราชการจังหวัดเป็นผู้บัญชาการเหตุการณ์ ควบคุมพื้นที่ ควบคุมแหล่งกําเนิด และกิจกรรมที่ทําให้เกิดมลพิษ และระดับที่ 4 PM 2.5 มีค่ามากกว่า 100 ไมโครกรัมต่อลูกบาศก์เมตร เสนอให้จัดประชุมคณะกรรมการที่เกี่ยวข้อง เพื่อเสนอมาตรการต่อนายกรัฐมนตรีพิจารณาสั่งการ
อย่างไรก็ตาม การทํางานของเจ้าหน้าที่ทุกหน่วยที่เกี่ยวข้องต้องเป็นไปตามแผนที่กําหนด ซึ่งมีระยะเร่งด่วนไปถึงระยะยาว และขอให้ทุกหน่วยงานรวมถึงประชาชนร่วมมือกันในการแก้ไขปัญหาและป้องกันตนเองจาก PM 2.5 ไม่ว่าจะเป็นการรณรงค์ให้เกษตรกรปลูกไม้ยืนต้นแทนพืชล้มลุกที่ต้องเผาก่อนฤดูกาลเพาะปลูกรอบใหม่ สร้างแรงจูงใจให้เกิดธุรกิจหรือการบริการที่เป็นมิตรกับสิ่งแวดล้อม ใช้เทคโนโลยีเข้ามาช่วยแก้ปัญหาอย่างยั่งยืน รวมถึงการใส่หน้ากากอนามัยเพื่อป้องกันตนเองจากฝุ่น ทั้งนี้ นายกรัฐมนตรีได้ย้ําว่า รัฐบาลได้ให้ความสําคัญและห่วงใยกับสุขภาพของประชาชน โดยขอให้ทุกหน่วยงานร่วมมือกัน ทั้งภาคเอกชน ประชาชน ซึ่งรัฐบาลจะทุ่มเทอย่างเต็มที่ในการแก้ไขปัญหา เพื่อคนในรุ่นนี้และลูกหลานของเราในอนาคต
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรุงไทยเปิด 204 สาขาให้บริการยืนยันตัวตนกับผู้ได้รับสิทธิ์ชิมช้อปใช้ 12-13  ต.ค.นี้
วันศุกร์ที่ 11 ตุลาคม 2562
กรุงไทยเปิด 204 สาขาให้บริการยืนยันตัวตนกับผู้ได้รับสิทธิ์ชิมช้อปใช้ 12-13  ต.ค.นี้
ธนาคารกรุงไทยจะเปิดให้บริการยืนยันตัวตนในแอปพลิเคชั่น เป๋าตัง เป็นกรณีพิเศษ ที่สาขา 204 แห่งทั่วประเทศ ในวันเสาร์และอาทิตย์ที่ 12-13 ตุลาคมนี้ ระหว่างเวลา 08.30-16.30 น.
ฝ่ายกลยุทธ์การตลาด ธนาคารกรุงไทย แจ้งว่า เพื่ออํานวยความสะดวกให้กับประชาชนที่ได้รับสิทธิ์ร่วมมาตรการส่งเสริมการท่องเที่ยวในประเทศ ชิมช้อปใช้ ธนาคารจะเปิดให้บริการยืนยันตัวตนในแอปพลิเคชั่น เป๋าตัง เป็นกรณีพิเศษ ที่สาขา 204 แห่งทั่วประเทศ ในวันเสาร์และอาทิตย์ที่ 12-13 ตุลาคมนี้ ระหว่างเวลา 08.30-16.30 น. นอกเหนือจากสาขาในห้างสรรพสินค้าที่ให้บริการตามปกติอยู่แล้ว
ทั้งนี้ สามารถดูรายชื่อสาขาได้ที่เว็บไซต์ www.ktb.co.th
ฝ่ายกลยุทธ์การตลาด ธนาคารกรุงไทย
โทร.0-2208-4174-8
รัฐบาลไทย-ข่าวทำเนียบรัฐบาล-“สนธิรัตน์”เรียกประชุมผู้บริหารพาณิชย์วาระเร่งด่วน หารือมาตรการช่วยเหลือผู้ประสบภัย “ปาบึก” ใน 4 จังหวัดภาคใต้
วันอาทิตย์ที่ 6 มกราคม 2562
“สนธิรัตน์”เรียกประชุมผู้บริหารพาณิชย์วาระเร่งด่วน หารือมาตรการช่วยเหลือผู้ประสบภัย “ปาบึก” ใน 4 จังหวัดภาคใต้
ประสานผู้ผลิต ห้างร้าน ส่งสินค้าช่วยที่จําเป็นต่อการครองชีพเข้าไปช่วย พร้อมจัดลดราคากลุ่มกระเบื้องหลังคา อุปกรณ์ทําความสะอาดบ้านเรือนเป็นพิเศษ พร้อมจัดโครงการ “ซับน้ําตา” นําสินค้าในพื้นที่ประสบภัยมาขาย เพื่อสร้างรายได้
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยภายหลังเรียกประชุมผู้บริหารกระทรวงพาณิชย์ เมื่อวันที่ 6 ม.ค.2562 ว่า เป็นการประชุมวาระเร่งด่วน เพื่อพิจารณามาตรการช่วยเหลือผู้ประสบภัยจากพายุ “ปาบึก” ในพื้นที่ภาคใต้ ได้แก่ จังหวัดนครศรีธรรมราช สุราษฎร์ธานี สงขลา และชุมพร โดยได้มีการประสานไปยังผู้ผลิต ผู้ประกอบการ ให้ช่วยบริจาคสินค้าที่จําเป็นต่อการครองชีพ เช่น ข้าวสาร ไข่ไก่ น้ํามันพืช ปลากระป๋อง บะหมี่กึ่งสําเร็จรูป รวมทั้งสินค้าวัสดุก่อสร้าง ไปแจกจ่ายให้กับผู้ประสบภัย ซึ่งขณะนี้ได้เตรียมพร้อมแล้ว คาดว่าจะจัดส่งถึงพื้นที่ได้ในวันที่ 8 ม.ค.2562
“กระทรวงพาณิชย์ ได้เตรียมการมาตั้งแต่ก่อนที่ปาบึกจะมา ให้ไปดูเรื่องสินค้าอย่าให้ขาดแคลน โดยได้ประสานผู้ผลิต ห้างสรรพสินค้า ห้างค้าปลีกค้าส่ง ให้เตรียมสินค้าส่งเข้าพื้นที่ ซึ่งได้รับความร่วมมือเป็นอย่างดี และตอนนี้สถานการณ์เรื่องสินค้ากลับเข้าสู่ภาวะปกติแล้ว กระทรวงฯ จึงต้องมาดูเรื่องการเยียวยาและหาทางเพิ่มรายได้ให้กับผู้ประสบภัยต่อไป”
ทั้งนี้ ในด้านการดูแลและซ่อมแซมบ้านเรือน ได้ประสานงานไปยังผู้ผลิต ทั้งกระเบื้องมุงหลังคา อุปกรณ์ทําความสะอาดบ้านเรือน ผลิตภัณฑ์ทําความสะอาดต่างๆ ให้เร่งผลิตและจัดส่งสินค้าราคาพิเศษ และประสานไปยังห้างสรรพสินค้า ห้างค้าปลีกค้าส่ง ให้จําหน่ายในราคาพิเศษกว่าปกติมากๆ เพื่อช่วยลดภาระให้กับผู้ประสบภัยที่จะซื้อสินค้าไปดูแลบ้านเรือน และกรณีหลังคาบ้าน ได้ประสานเครือบริษัท SCG จําหน่ายสินค้าให้ราคาพิเศษ และคาดว่าจะมีผู้ผลิตรายอื่นๆ เข้าร่วมต่อไป
นายสนธิรัตน์กล่าวว่า กระทรวงฯ จะเร่งเพิ่มรายได้ให้กับผู้ประสบภัย เพราะผลผลิตทางการเกษตรเสียหาย หรือสินค้าที่ผลิตได้เสียหาย โดยจะจัดมหกรรม “ซับน้ําตา” เพื่อเปิดโอกาสให้นําสินค้าที่ยังมีอยู่ เหลืออยู่ นํามาช่วยขายให้ โดยจะประสานจัดพื้นที่จําหน่ายในกรุงเทพฯ เพื่อให้ประชาชนได้ช่วยซื้อ เพื่อเพิ่มรายได้ให้กับเกษตรกรและผู้ประกอบการที่ประสบภัย รวมทั้งจะประสานห้างสรรพสินค้า ห้างค้าปลีกค้าส่งในพื้นที่ เปิดพื้นที่จําหน่าย เพื่อให้ผู้ประสบภัยนําสินค้ามาวางจําหน่าย และประสานตลาดกลาง ร้านค้าธงฟ้าประชารัฐ ให้นําสินค้าไปจําหน่าย เพื่อเพิ่มรายได้อย่างเร่งด่วนด้วย
นอกจากนี้ ได้มอบนโยบายให้ช่วยแก้ไขปัญหาในระยะยาว โดยจะประสานภาคเอกชน ให้เข้ามาช่วยเหลือเป็นกรณีพิเศษ โดยได้มอบหมายให้พาณิชย์จังหวัดใน 4 จังหวัดข้างต้น ไปทําการสํารวจว่ามีอะไรที่ได้รับความเสียหายมาก และต้องการความช่วยเหลือเป็นพิเศษ ก็จะให้จัดทํารายละเอียดมา และกระทรวงฯ จะประสานภาคเอกชนเข้าไปช่วย ซึ่งจะใช้วิธีพิเศษ กระบวนการพิเศษ ทําต่อเนื่อง 3 เดือน 6 เดือน จนถึง 1 ปี เพื่อให้ผู้ที่ได้รับผลกระทบสามารถลุกขึ้นยืนได้
รัฐบาลไทย-ข่าวทำเนียบรัฐบาล-นายกรัฐมนตรีเผยรัฐบาลเตรียมจัดงาน”รวมใจเป็นหนึ่งเดียว”
วันอังคารที่ 31 กรกฎาคม 2561
นายกรัฐมนตรีเผยรัฐบาลเตรียมจัดงาน”รวมใจเป็นหนึ่งเดียว”
นายกรัฐมนตรีเผย รัฐบาลเตรียมจัดงาน”รวมใจเป็นหนึ่งเดียว” ขอบคุณทุกฝ่ายที่บูรณาการทํางานร่วมกันช่วยเหลือทีมหมูป่าจนประสบความสําเร็จ
วันนี้ (24 ก.ค.61) เวลา 13.15 น.ณ มหาวิทยาลัยอุบลราชธานี ตําบลเมืองศรีไค อําเภอวารินชําราบ จังหวัดอุบลราชธานี ภายหลังเสร็จสิ้นการประชุมคณะรัฐมนตรีอย่างเป็นทางการนอกสถานที่ ครั้งที่ 5/2561 พลเอก ประยุทธ์ จันทร์โอชา นายกรัฐมนตรี ได้กล่าวถึงการเตรียมการจัดงานรับพระราชทานเลี้ยงขอบคุณทุกฝ่ายที่ให้การช่วยเหลือนําเยาวชนทีมหมูป่า อะคาเดมี จํานวน 13 คน ออกจากถ้ําหลวง-ขุนน้ํานางนอน อําเภอแม่สาย จังหวัดชียงรายว่า นับเป็นพระมหากรุณาธิคุณอันหาที่สุดมิได้ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อม พระราชทานพระราชานุญาตให้รัฐบาลใช้พระลานพระราชวังดุสิตเป็นสถานที่การจัดงานเลี้ยงขอบคุณทุกฝ่าย และพระราชอาหารเลี้ยงผู้ร่วมงาน ในวันที่ 1 สิงหาคม 2561 เวลาประมาณ 18.00 น. – 21.00 น. ภายใต้ชื่องาน “รวมใจเป็นหนึ่งเดียว” “United as One” โดยจะเชิญคณะทูตานุทูตมาร่วมงานด้วยในครั้งนี้ ซึ่งขณะนี้อยู่ระหว่างการประสานงานกับคณะทํางานและผู้ที่เกี่ยวข้องทุกส่วน ทั้งนี้ การที่ทุกภาคส่วนของประเทศได้เข้าไปช่วยเหลือทีมหมูป่านั้น หลายประเทศชื่นชมประเทศไทยเป็นอย่างยิ่งต่างประเทศต่างกล่าวว่าไม่มีการช่วยเหลือประชาชนใดในโลกที่มีความสําเร็จเท่าประเทศไทยในวันนี้ ซึ่งแสดงให้เห็นถึงการบรูณาการร่วมกันของทุกภาคส่วน ตั้งแต่พระมหากรุณาธิคุณของสมเด็จพระเจ้าอยู่หัว ลงมาจนถึงประชาชน การบริหารจัดการของทุกหน่วยที่เกี่ยวข้อง ความร่วมมือของพลเรือน ตํารวจ ทหาร ภาคเอกชน ความตลอดจนร่วมมือจากต่างประเทศ
อย่างไรก็ตามสิ่งสําคัญที่ต้องการให้ทุกคนตระหนักคือเหตุการณ์ที่เกิดขึ้นไม่ใช่ความผิดของใคร เพราะเป็นเรื่องที่ไม่มีใครรู้ว่าจะเกิดขึ้นและเป็นเรื่องทางธรรมชาติ ขณะที่เด็ก ๆ เองก็บริสุทธิ์ใจ แต่เหตุที่เกิดขึ้นนําไปสู่การแก้ปัญหา ซึ่งการแก้ปัญหาต้องทําหลายเรื่องพร้อมกัน ทั้งการบูรณาการหน่วยงาน การจัดตั้งศูนย์บรรเทาสาธารณภัยแก้ปัญหา การจัดชุดช่วยเหลือ รวมถึงการซักซ้อมการทํางานอยู่ตลอดเวลา พร้อมขอความร่วมมือสื่อมวลชนขอให้ระมัดระวังในการไปพูดคุยหรือสัมภาษณ์เด็กและผู้ปกครอง เพราะอาจจะมีปัญหาในอนาคต ขณะที่ในฐานะรัฐบาลก็ต้องมีมาตรการที่เหมาะสมในการที่จะแก้ปัญหาดังกล่าว ซึ่งสิ่งที่แก้ปัญหาที่เกิดขึ้นครั้งนี้สําเร็จคือความร่วมมือและการบูรณาการทํางานร่วมกันของทุกภาคส่วน รวมไปถึงขวัญกําลังใจ การฝึกซ้อมความพร้อมของหน่วยงานราชการทุกหน่วย สําคัญที่สุดคือข้อมูลที่เป็นไปตามข้อเท็จจริง และการตัดสินใจบนข้อมูลที่ถูกต้องภายใต้เวลาที่ถูกต้อง เพราะหากตัดสินใจผิดก็ไม่ประสบความสําเร็จเช่นนี้
นายกรัฐมนตรี กล่าวว่า มีสิ่งที่เสียใจอย่างเดียวคือการเสียชีวิตของ นาวาตรี สมาน กุนัน ที่ได้เสียสละชีวิตและเป็นวีระบุรุษของพวกเราไปแล้ว ซึ่งเชื่อว่านาวาตรี สมานฯ คงจะกําลังมองว่าสิ่งที่เสียสละไปได้เกิดประโยชน์และคุณค่าอะไรกับประเทศไทย จึงขอฝากสิ่งเหล่านี้ไว้กับทุกคนด้วยไม่ว่าต่อไปจะเกิดอะไรขึ้นก็ตาม รวมไปถึงฝากถึงผู้ปกครองและเด็ก ๆ ด้วยไม่มีใครโทษใครทั้งสิ้น เป็นเรื่องของการสร้างเสริมประสบการณ์ของพวกเราในเรื่องของการแก้ปัญหาภัยพิบัติของพวกเรา
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม เป็นประธานในกิจกรรมสื่อมวลชนสัญจร เยี่ยมชม บริษัท อาร์เอสที โรโบติกส์ จำกัด จ.อุบลราชธานี
วันพุธที่ 5 กรกฎาคม 2560
รองปลัดกระทรวงอุตสาหกรรม เป็นประธานในกิจกรรมสื่อมวลชนสัญจร เยี่ยมชม บริษัท อาร์เอสที โรโบติกส์ จํากัด จ.อุบลราชธานี
รองปลัดกระทรวงอุตสาหกรรม เป็นประธานในกิจกรรมสื่อมวลชนสัญจร เยี่ยมชม บริษัท อาร์เอสที โรโบติกส์ จํากัด  ซึ่งได้รับสินเชื่อวงเงิน 10 ล้านบาท จากกองทุนเอสเอ็มอีตามแนวประชารัฐ เพื่อขยายโรงงานผลิต 'หุ่นแขนกล' และนําเข้าเครื่องจักรเพื่อการผลิตฯ
จ.อุบลราชธานี : วันที่ 4 กรกฎาคม 2560 นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานในกิจกรรมสื่อมวลชนสัญจร เยี่ยมชม บริษัท อาร์เอสที โรโบติกส์ จํากัด ซึ่งได้รับสินเชื่อวงเงิน 10 ล้านบาท จากกองทุนเอสเอ็มอีตามแนวประชารัฐ เพื่อขยายโรงงานผลิต 'หุ่นแขนกล' และนําเข้าเครื่องจักรเพื่อการผลิตฯ
ที่ผ่านมา บริษัทฯ ประสบปัญหาขาดแคลนแรงงานทักษะขั้นสูง และขาดเงินทุน หลังจากได้รับสินเชื่อดังกล่าวแล้ว จะมีการขยายโรงงานผลิตหุ่นยนต์แขนกลเพื่ออุตสาหกรรม สัญชาติไทย และจ้างแรงงานเพิ่มขึ้น 30 คน โดยคาดว่าผลประกอบการบริษัทฯ จะเพิ่มขึ้นอีก 20% และจะเน้นการสร้างแบรนด์ให้แข็งแกร่ง เพื่อขยายการตลาด หุ่นยนต์เป็น 1 ใน 10 อุตสาหกรรมเป้าหมายของไทย และเป็นส่วนหนึ่งในการขับเคลื่อนประเทศสู่ยุค 4.0
กิจกรรมดังกล่าวมี นายชัชพงศ์ เอมะสุวรรณ รองผู้ว่าราชการจังหวัดอุบลราชธานี นายรังสรร บุญสะอาด อุตสาหกรรมจังหวัดอุบลราชธานี นางวีระวรรณ ปัณฑรสูตร ผู้อํานวยการศูนย์ส่งเสริมอุตสาหกรรมภาคที่ 7 ร่วมด้วย โดยมี อรัญ อนุพรรณสว่าง กรรมการผู้จัดการบริษัทฯ พร้อมครอบครัวและพนักงานให้การต้อนรับ ณ บริษัท อาร์เอสที โรโบติกส์ จํากัด ตั้งอยู่เลขที่ 190 ถ.เลี่ยงเมือง อ.เมือง จ.อุบลราชธานี
รัฐบาลไทย-ข่าวทำเนียบรัฐบาล-สธ. ชื่นชมทีมสกาย ดอกเตอร์ ช่วยชีวิตผู้ป่วยผึ้งหลวงต่อย 100 ตัว
วันเสาร์ที่ 31 มีนาคม 2561
สธ. ชื่นชมทีมสกาย ดอกเตอร์ ช่วยชีวิตผู้ป่วยผึ้งหลวงต่อย 100 ตัว
กระทรวงสาธารณสุข  ชื่นชมทีมแพทย์ พยาบาล ชุดสกาย ดอกเตอร์ (sky doctor) โรงพยาบาลสมเด็จพระเจ้าตากสินมหาราช ช่วยชีวิตผู้ป่วยถูกผึ้งหลวงต่อย 100 ตัว
แพทย์หญิงพรรณพิมล วิปุลากร รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุข ชื่นชมทีมแพทย์และพยาบาลชุดสกาย ดอกเตอร์ (sky doctor) โรงพยาบาลสมเด็จพระเจ้าตากสินมหาราช ที่ให้การช่วยเหลือผู้ป่วยชาย อายุ 56 ปี ถูกผึ้งหลวงต่อย ประมาณ 100 ตัว มีอาการปวดศีรษะ ใจสั่น แน่นหน้าอก คลื่นไส้อาเจียน จากการแพ้พิษของเหล็กในผึ้ง ภายหลังได้รับแจ้งจากเจ้าหน้าที่โรงพยาบาลส่งเสริมสุขภาพตําบล (รพ.สต.) อุมวาบ อ.สามเงา จ.ตาก ซึ่งเป็นพื้นที่เหนือเขื่อนภูมิพล หากเข้ารับการรักษาที่ รพ.สามเงา จะต้องเดินทางด้วยเรือ เป็นเวลา 4 ชั่วโมง
ในการดําเนินการครั้งนี้ ผู้อํานวยการโรงพยาบาลสมเด็จพระเจ้าตากสินมหาราช และแพทย์อํานวยการปฏิบัติการฉุกเฉิน (พอป.) ซึ่งเป็นแพทย์เวชศาสตร์ฉุกเฉิน ได้ประสานสถาบันการแพทย์ฉุกเฉินแห่งชาติ และหน่วยบินตํารวจจังหวัดตาก ส่ง พ.ต.ท. นครินทร์ ทองอินทร์ และ ร.ต.อ. ณัฐวรรธน์ ทวีกิตติพงศ์ นําเฮลิคอปเตอร์ พาทีมสกาย ดอกเตอร์ ประกอบด้วย พญ. ศิวนาฏ พีระเชื้อ แพทย์เวชศาสตร์ฉุกเฉิน พยาบาล และเจ้าพนักงานเวชกิจฉุกเฉิน ไปรับผู้ป่วยมายังห้องฉุกเฉิน โรงพยาบาลสมเด็จพระเจ้าตากสินมหาราช ภายในไม่ถึง 3 ชั่วโมงภายหลังได้รับแจ้ง ทําให้ผู้ป่วยได้รับการรักษาอย่างรวดเร็วจนปลอดภัย
********************************* 31 มีนาคม 2561
รัฐบาลไทย-ข่าวทำเนียบรัฐบาล-นายกรัฐมนตรีพร้อมคณะรัฐมนตรี สักการะพระแก้วมรกต และกราบนมัสการพระธรรมราชานุวัตร เจ้าอาวาสวัดพระแก้ว จังหวัดเชียงราย
วันอังคารที่ 30 ตุลาคม 2561
นายกรัฐมนตรีพร้อมคณะรัฐมนตรี สักการะพระแก้วมรกต และกราบนมัสการพระธรรมราชานุวัตร เจ้าอาวาสวัดพระแก้ว จังหวัดเชียงราย
นายกรัฐมนตรีพร้อมคณะรัฐมนตรีสักการะพระแก้วมรกต พร้อมกราบนมัสการพระธรรมราชานุวัตร เจ้าอาวาสวัดพระแก้ว จ.เชียงราย เพื่อความเป็นสิริมงคลก่อนการประชุมคณะรัฐมนตรีอย่างเป็นทางการนอกสถานที่ ครั้งที่ 8/2561
วันนี้ (30 ตุลาคม 2561) เวลา 07.30 น. ณ วัดพระแก้ว ตําบลเวียง อําเภอเมือง จังหวัดเชียงราย นายกรัฐมนตรีพร้อมคณะรัฐมนตรีสักการะพระแก้วมรกต พร้อมกราบนมัสการพระธรรมราชานุวัตร เจ้าอาวาสวัดพระแก้ว เพื่อความเป็นสิริมงคล ก่อนการประชุมคณะรัฐมนตรีอย่างเป็นทางการนอกสถานที่ ครั้งที่ 8/2561
เมื่อนายกรัฐมนตรี เดินทางมาถึงพระอุโบสถ นายกรัฐมนตรีกราบพระเจ้าล้านทองพระประธานในพระอุโบสถ จากนั้นกราบนมัสการพระธรรมราชานุวัตร เจ้าอาวาสวัดพระแก้ว เสร็จแล้ว นายกรัฐมนตรีพร้อมคณะ สักการะพระแก้วมรกตและร่วมถ่ายภาพหมู่บริเวณบันไดทางขึ้นหอพระแก้วมรกต ทั้งนี้ นายกรัฐมนตรีได้กล่าวกับกลุ่มเครือข่ายเกษตรกรชาวนาเพื่อการพาณิชย์และอุตสาหกรรมแห่งชาติจังหวัดเชียงใหม่ที่มาให้การต้อนรับว่า รู้สึกดีใจ และตื้นตันใจที่ได้พบปะกับกลุ่มเครือข่ายฯ พร้อมกล่าวว่า ตนเองเป็นนายกรัฐมนตรีจะต้องไปพบประชาชนได้ทุกที่ในประเทศไทย เพราะเป็นนายกรัฐมนตรีของประชาชน และเป็นรัฐบาลของทุกคน จะต้องไม่มีการแบ่งแยกอีกต่อไป โดยกลุ่มเครือข่ายฯ ได้มอบร่มกระดาษสาพร้อมเขียนคําว่า “กองหนุนลุงตู่ จะไปกั๊กบอกฮักลุงตู่” มอบให้กับนายกรัฐมนตรี พร้อมกับส่งเสียงพร้อมกันว่า “เรารักลงุตู่” โดยนายกรัฐมนตรีได้กล่าวขอบคุณ พร้อมกับบอกให้กลุ่มเครือข่ายฯ เดินทางกลับบ้านอย่างปลอดภัย
จากนั้น นายกรัฐมนตรีพร้อมคณะเดินทางไปยังมหาวิทยาลัยราชภัฏเชียงราย ตําบลบ้านดู่ โดยนายกรัฐมนตรีจะเป็นประธานการประชุมการพัฒนาเศรษฐกิจและสังคมกลุ่มจังหวัดภาคเหนือตอนบน 2 และเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 8/2561 ณ ห้องประชุมแสนหวี หอประชุมใหญ่ มหาวิทยาลัยราชภัฏเชียงราย
--------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดแรงงาน 'มอบโอวาท' บัณฑิตแรงงานปัตตานี ผู้ขับเคลื่อนภารกิจแรงงานชายแดนใต้
วันพฤหัสบดีที่ 7 กันยายน 2560
ปลัดแรงงาน 'มอบโอวาท' บัณฑิตแรงงานปัตตานี ผู้ขับเคลื่อนภารกิจแรงงานชายแดนใต้
ปลัดแรงงาน มอบโอวาท บัณฑิตแรงงานจังหวัดปัตตานี เพื่อขับเคลื่อนภารกิจของกระทรวงแรงงาน สนองตอบนโยบายของรัฐบาล ที่มุ่งเน้นการนําบริการด้านแรงงานสู่ประชาชนในพื้นที่จังหวัดปัตตานี ให้ได้รับการพัฒนาอาชีพ มีรายได้ และความมั่นคงในการทํางาน นําไปสู่การพัฒนาคุณภา
หม่อมหลวงปุณฑริก สมิติ ปลัดกระทรวงแรงงาน มอบโอวาทแก่บัณฑิตแรงงานจังหวัดปัตตานี นําโดย นายวิชาญ ม่วงใหม่ แรงงานจังหวัดปัตตานี พร้อมด้วยบัณฑิตแรงงาน 135 คน ณ ห้องรับรองปลัดกระทรวงแรงงาน ชั้น 7 อาคารกระทรวงแรงงาน วันนี้ (7 ก.ย. 60) โดยกล่าวว่า “ขอขอบคุณบัณฑิตแรงงานจังหวัดปัตตานีทุกท่าน ที่ได้ดําเนินโครงการเพิ่มประสิทธิภาพการให้บริการด้านแรงงานในจังหวัดชายแดนภาคใต้ เพื่อขับเคลื่อนภารกิจของกระทรวงแรงงาน สนองตอบนโยบายของรัฐบาล ที่มุ่งเน้นการนําบริการด้านแรงงานสู่ประชาชนในพื้นที่จังหวัดปัตตานี ให้ได้รับการพัฒนาอาชีพ มีรายได้ และความมั่นคงในการทํางาน นําไปสู่การพัฒนาคุณภาพชีวิตที่ดีขึ้น ตลอดจนภารกิจด้านความมั่นคงของจังหวัดชายแดนภาคใต้ เพื่อเป็นสื่อกลางระหว่างภาครัฐกับประชาชน สร้างความคิดเชิงบวก ลดช่องว่าง สร้างความเข้าใจ ให้ประชาชนเกิดทัศคติที่ดีต่อหน่วยงานภาครัฐ อีกทั้ง น้อมนํากระแสพระราชดํารัส “เข้าใจ เข้าถึง พัฒนา” มาใช้เป็นแนวทางในการปฏิบัติงาน ส่งเสริมให้ประชาชนในพื้นที่ดํารงชีวิตด้วยปรัชญาเศรษฐกิจพอเพียง สามารถอยู่รวมกันได้อย่างมีความสันติสุข”
"บัณฑิตแรงงาน" เป็นสื่อกลางสําคัญในการขับเคลื่อนภารกิจของกระทรวงแรงงานและนโยบายของรัฐบาล พร้อมนําภารกิจและบริการของกระทรวงแรงงานสู่ประชาชนได้อย่างรวดเร็วและทั่วถึง โดยเฉพาะภารกิจด้านความมั่นคงของจังหวัดชายแดนภาคใต้ และสร้างความเข้มแข็งในการทํางานให้อาสาสมัครแรงงานในระดับพื้นที่ พร้อมทั้งช่วยในการขยายเครือข่ายอาสาสมัครแรงงานให้กว้างขวางยิ่งขึ้น ด้วยจิตสํานึกรักความสามัคคี มีความเสียสละเพื่อชุมชนและหมู่บ้านของตนเอง
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
7 กันยายน 2560
รัฐบาลไทย-ข่าวทำเนียบรัฐบาล-กระทรวงยุติธรรม เร่งขับเคลื่อนงานยุติธรรมจังหวัดและยุติธรรมชุมชน
วันพุธที่ 15 สิงหาคม 2561
กระทรวงยุติธรรม เร่งขับเคลื่อนงานยุติธรรมจังหวัดและยุติธรรมชุมชน
กระทรวงยุติธรรม เร่งขับเคลื่อนงานยุติธรรมจังหวัดและยุติธรรมชุมชน
ในวันอังคารที่ ๑๔ สิงหาคม ๒๕๖๑ เวลา ๐๙.๐๐ น.
ณ ห้องแซฟไฟร์ ๒๐๒ อาคารอิมแพ็ค ฟอรั่ม เมืองทองธานี
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานเปิดโครงการประชุมเชิงปฏิบัติการเพื่อจัดทําแผนบูรณาการยุติธรรมชุมชน พ.ศ. ๒๕๖๒ - ๒๕๖๖
และตัวชี้วัดผลการปฏิบัติราชการของสํานักงานยุติธรรมจังหวัด ปีงบประมาณ พ.ศ. ๒๕๖๒
โดยมียุติธรรมจังหวัด ๑๙ จังหวัดนําร่อง ยุติธรรมจังหวัด ๑๙ จังหวัดระบบเดิม
ผู้อํานวยการศูนย์ยุติธรรมชุมชน ๖ จังหวัด และเจ้าหน้าที่จากหน่วยงานที่เกี่ยวข้อง เข้าร่วมฯ
นอกจากนี้ ปลัดกระทรวงยุติธรรม ได้มอบนโยบายและบรรยายพิเศษในหัวข้อ
“นโยบายและยุทธศาสตร์สําคัญของกระทรวงยุติธรรม ประจําปีงบประมาณ พ.ศ. ๒๕๖๒”
ใจความตอนหนึ่งว่า แนวความคิดการนําความยุติธรรมไปสู่ระดับพื้นที่จังหวัดและชุมชน
เป็นเรื่องที่กระทรวงยุติธรรม ริเริ่มมาตั้งแต่ พ.ศ. ๒๕๔๕ เพื่อต้องการให้ประชาชนสามารถเข้าถึงงานบริการ
ด้านงานยุติธรรมได้อย่างสะดวก รวดเร็ว ทั่วถึงและเท่าเทียม โดยมีเป้าหมายให้มีศูนย์ยุติธรรมชุมชนเกิดขึ้นในทุกตําบล
เพื่อประสานความร่วมมือผ่านเครือข่าย และเชื่อมโยงข้อมูล รับเรื่องร้องเรียนร้องทุกข์และให้ความช่วยเหลือประชาชน
ที่อยู่ห่างไกลจากสํานักงานยุติธรรมจังหวัด โดยมุ่งหวังให้ทุกแห่งมีโครงสร้างที่เป็นมาตรฐานกลาง
แต่สามารถดําเนินการแตกต่างกันตามสภาพแวดล้อมความเป็นอยู่แต่ละท้องถิ่นได้
เพื่อให้ความยุติธรรมเกิดขึ้นกับประชาชนในทุกพื้นที่อย่างเท่าเทียม
รัฐบาลไทย-ข่าวทำเนียบรัฐบาล-โฆษกฯ เผยรัฐบาลเตรียมเปิดตึกภักดีบดินทร์ จัดรายการร่วมแลกเปลี่ยนความคิดเห็นกับสื่อฯ “ภายใต้ชื่อ “สื่ออยากรู้ รัฐบาลอยากเล่า” ตอน “กฎหมายหลายรส  กับอนาคตประเทศไทย”
วันพฤหัสบดีที่ 25 มกราคม 2561
โฆษกฯ เผยรัฐบาลเตรียมเปิดตึกภักดีบดินทร์ จัดรายการร่วมแลกเปลี่ยนความคิดเห็นกับสื่อฯ “ภายใต้ชื่อ “สื่ออยากรู้ รัฐบาลอยากเล่า” ตอน “กฎหมายหลายรส  กับอนาคตประเทศไทย”
โฆษกฯ เผยรัฐบาลเตรียมเปิดตึกภักดีบดินทร์ จัดรายการร่วมแลกเปลี่ยนความคิดเห็นกับสื่อฯ “ภายใต้ชื่อ “สื่ออยากรู้ รัฐบาลอยากเล่า” ตอน “กฎหมายหลายรส กับอนาคตประเทศไทย”   โดยมีนายวิษณุฯ รองนายกรัฐมนตรี จะมาร่วมชี้แจงในประเด็นข้อกฎหมายที่สื่อฯ สนใจ
วันนี้ (23 ม.ค. 61 ) เวลา 13.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงการจัดแถลงข่าวตามข้อสั่งการนายกรัฐมนตรี เพื่อให้ข้อมูลข้อเท็จจริงและชี้แจงในประเด็นต่าง ๆ ที่สังคมและสื่อมวลชนให้ความสนใจว่า รัฐมนตรีประจําสํานักนายกรัฐมนตรี (นายกอบศักดิ์ ภูตระกูล) ได้ดําเนินการจัดงาน Meet the Press ครั้งที่ 1 เมื่อวันพฤหัสบดีที่ 18 มกราคม 2561 ขึ้นตามข้อสั่งการนายกรัฐมนตรี โดยมีนายพิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมชี้แจงในประเด็น “ 2561 ปีแห่ง Digital” ณ ตึกนารีสโมสร ทําเนียบรัฐบาล
สําหรับการจัดงานในครั้งต่อไปจะขึ้น ในวันพฤหัสบดีที่ 25 มกราคม 2561 เวลา 13.30 น. ณ ตึกภักดีบดินทร์ ทําเนียบรัฐบาล ภายใต้ชื่อ “สื่ออยากรู้ รัฐบาลอยากเล่า” ตอน “กฎหมายหลายรส กับอนาคตประเทศไทย” โดยรองนายกรัฐมนตรี (นายวิษณุ เครืองาม) จะมาร่วมแลกเปลี่ยนความคิดเห็นและชี้แจ้งในประเด็นต่าง ๆ ที่สื่อมวลชนสนใจ เช่น กฎหมายที่เกี่ยวกับการอํานวยความสะดวกทางการค้า กฎหมายเรื่องการป้องกันปราบปรามการทุจริต ตลอดจนประเด็นที่เกี่ยวกับการเมือง โดยเฉพาะเรื่องการประกาศใช้พระราชบัญญัติประกอบการเลือกตั้งที่จะมีผลบังคับใช้ภายหลังประกาศในราชกิจจานุเบกษาแล้ว 90 วัน เป็นต้น
พร้อมกันนี้ จะมีการถ่ายทอดสดรายการดังกล่าวผ่านทาง Facebook Live ไทยคู่ฟ้า รวมทั้งมีการเชื่อมสัญญาณเครือข่ายสื่อที่อยู่ในการดูแลของรัฐ เช่น ช่อง 9 ช่อง 5 และ NBT เป็นต้น
----------------
กลุ่มประชาสัมพันธ์และเผยแพร่ สํานักโฆษก